Consultații gratuite în sfera neurologiei la Spitalul "Victor Babeș".
Măsurarea forței musculare cu ajutorul dinamometrului, teste de sensibilitate, teste specifice pentru tulburările de memorie, dar și bilete de trimitere gratuite pentru RMN sau Computer Tomograf cu posibilitate de programare prioritară pentru efectuarea lor în cadrul Spitalului "Victor Babeș" sunt doar câteva dintre investigațiile ce pot fi făcute gratuit în cadrul Cabinetului de Neurologie din cadrul Ambulatoriului Spitalului de Boli Infecțioase și Pneumoftiziologie "Victor Babeș" Timișoara.
"Consulturile sunt gratuite, în baza biletului de trimitere de la medicul de familie, pentru întreagă patologie neurologică, cu o programare anterioară online sau la numărul de telefon de pe site-ul spitalului.
Trebuie spus că se pot prioritiza urgențele.
În cadrul consultației, se efectuează examen clinic neurologic, teste de sensibilitate, teste specifice pentru tulburările de memorie, teste pentru boală Parkinson sau alte afecțiuni neurologice cronice.
Ulterior, pacienții pot beneficia de bilete de trimitere gratuite pentru RMN sau CT, bilete pentru analize gratuite de laborator sau alte investigații paraclinice, trimiteri către alte specialități, dacă este cazul, rețete gratuite pentru cei cu afecțiuni neurologice cronice sau rețete compensate pentru cei cu afecțiuni acute sau subacute", dr. Mirela Tărăbuță – medic primar neurolog Spitalul de Boli Infecțioase și Pneumoftiziologie "Victor Babeș" Timișoara.
Programările pot fi făcute online accesând: https://programări.vbabestm.ro/ .